“હું નથી ચાહતો કે કોઈ અહીં આવે, હા હું સ્વાર્થી છું! કહી કહીને થાક્યો લોકોને, કચરો જેમતેમ ન ફેંકો. કેટલો સુંદર પ્રદેશ છે આ! પ્રકૃતિએ આપ્યું છે એનો આદર કરો, આટલા વર્ષોથી કોઈ સાંભળતુ જ નથી. અહીં શહેરોની જેમ પ્લાસ્ટિક રિસાયકલ કરવાના યંત્રો દૂર દૂર સુધી નથી. આ પ્લાસ્ટિક પ્રકૃતિ ગળી નથી શકતી, આ બધું અહીંજ વર્ષો સુધી પડ્યું રહેશે”. એમણે હતાશ થઈ આગળ ઉમેર્યું, “તમે શહેરોમાંથી અહીં શાંતિ મેળવવા આવો છો, ખબર નહી ક્યારે પ્રકૃતિને શાંતિ મળશે! તું ઇચ્છીશ તારા બાળકો જ્યારે અહીં પગ મૂકે ત્યારે તે કહેલા સંસ્મરણોમાંથી આ તમે જ ફેંકેલા કચરાને લીધે સુંદરતા ખોવાઈ ગઈ હોય?”